stanford-oval/wikipedia huggingface dataset:
คณะการบัญชีและการจัดการ มหาวิทยาลัยมหาสารคาม

| --- | --- |
Mahasarakham Business School หรือ Faculty of Accountancy and Management
ตราเรือสำเภาฟ้า  สัญลักษณ์ประจำคณะ
ชื่อย่อ: บช. / MBS
คติพจน์: สถาบันนวัตกรรมธุรกิจเพื่อสังคม
สถาปนา: ภาควิชาบริหารธุรกิจ คณะมนุษยศาสตร์และสังคมศาสตร์ · 9 ธันวาคม พ.ศ. 2538 (28 ปี) คณะการบัญชีและการจัดการ · 19 กรกฎาคม พ.ศ. 2541 (26 ปี)
คณบดี: ดร.ชลธิชา ธรรมวิญญู
ที่อยู่: คณะการบัญชีฯ ขามเรียง · เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม 44150  คณะการบัญชีฯ ในเมือง · เลขที่ 269 หมู่ 2 ตำบลตลาด อำเภอเมือง จังหวัดมหาสารคาม 44000
วารสาร: วารสารการบัญชีและการจัดการ
สี:   สีฟ้าคราม
มาสคอต: สำเภาฟ้า
เว็บไซต์: เว็บไซต์ทางการ

คณะการบัญชีและการจัดการ มหาวิทยาลัยมหาสารคาม (อังกฤษ : Mahasarakham Business School) เป็นหน่วยงานระดับคณะวิชาสังกัดมหาวิทยาลัยมหาสารคาม จัดตั้งขึ้นเป็นลำดับที่ 5 ของมหาวิทยาลัยมหาสารคาม โดยเป็นหน่วยงานหนึ่งของมหาวิทยาลัยมหาสารคาม ซึ่งจัดตั้งขึ้นโดยการแยกภาควิชาบริหารธุรกิจจากคณะมนุษยศาสตร์และสังคมศาสตร์ ภายใต้ระเบียบมหาวิทยาลัยมหาสารคาม ว่าด้วยคณะการบัญชีและการจัดการ ในวันที่ 19 กรกฎาคม 2541 ทำการเรียนการสอนด้านการบัญชี การจัดการ เศรษฐศาสตร์และการบริหารธุรกิจ ตั้งอยู่ที่อาคารบริหารธุรกิจสิรินธร ตำบลขามเรียง อำเภอกันทรวิชัย จังหวัดมหาสารคาม (ม.ใหม่) ปัจจุบันเป็นหนึ่งในคณะด้านการบัญชี การจัดการและบริหารธุรกิจที่มีชื่อเสียงมากที่สุดของไทย นอกจากนี้ยังเป็นคณะบัญชีที่มีผู้สมัครในรอบแอดมิชชันสูงที่สุดด้วย
อัตลักษณ์

สีประจำคณะ
สีฟ้าคราม
สัญลักษณ์
เรือสำเภาฟ้า สัญลักษณ์แห่งการค้าขายและพาณิชยกรรม
ชื่อคณะ
ชื่อของคณะฯ คือ Faculty of Accountancy and Management นั้น มักจะต้องมีการชี้แจงเพิ่มเติมว่าหมายถึง Business School ที่มีการเรียนการสอนทางด้านบริหารธุรกิจ ซึ่งคำว่า Business School นั้นเป็นชื่อที่เข้าใจได้ทันทีและใช้กันอย่างแพร่หลายในคณะฯที่มีการเรียนการสอนทางด้านบริหารธุรกิจ และมักจะใช้ควบคู่ไปกับชื่อของมหาวิทยาลัย เช่น Chulalongkorn Business School ซึ่งหมายถึง School of Business ของ Chulalongkorn University หรือ Thammasat Business School ซึ่งหมายถึง School of Business ของ Thammasat University ดังนั้นเพื่อให้การสื่อสารประชาสัมพันธ์ของคณะฯเป็นไปอย่างมีประสิทธิภาพ ให้สังคมภายนอกได้รับทราบว่า คณะการบัญชีและการจัดการเป็นสถาบันการศึกษาทางด้านบริหารธุรกิจแห่งมหาวิทยาลัยมหาสารคาม จึงเลือกใช้ชื่อ Mahasarakham Business School พร้อมกับอักษรย่อว่า MBS ในการประชาสัมพันธ์คณะฯ ทั้งในเอกสารคู่มือ รวมถึงในนามบัตรของอาจารย์และ บุคลากรของคณะฯ ด้วย
หน่วยงานภายใน

หน่วยงานภายในคณะการบัญชีและการจัดการ มหาวิทยาลัยมหาสารคาม ประกอบด้วย
|  การบริหารหน่วยงานของคณะการบัญชีและการจัดการ มหาวิทยาลัยมหาสารคาม> การบริหารงาน |  การบริหารหน่วยงานของคณะการบัญชีและการจัดการ มหาวิทยาลัยมหาสารคาม> การเรียนการสอน |  การบริหารหน่วยงานของคณะการบัญชีและการจัดการ มหาวิทยาลัยมหาสารคาม> การวิจัยและพัฒนา |  การบริหารหน่วยงานของคณะการบัญชีและการจัดการ มหาวิทยาลัยมหาสารคาม>  |
| --- | --- | --- | --- |
|  สำนักงานเลขานุการคณะการบัญชีและการจัดการ |  สาขาวิชาการตลาด  สาขาวิชาบริหารการเงิน  สาขาวิชาเศรษฐศาสตร์  สาขาวิชาการจัดการ  สาขาวิชาการบัญชี  สาขาวิชาคอมพิวเตอร์ธุรกิจ |  สำนักพัฒนาทรัพยากรมนุษย์  สำนักพัฒนาศักยภาพนิสิตและนวัตกรรม  สำนักพัฒนากายภาพและสิ่งแวดล้อม  สำนักการจัดการศึกษาออนไลน์  สำนักส่งเสริมและพัฒนาธุรกิจดิจิตัล  ศูนย์บริการวิชาการและกิจการพิเศษ  ศูนย์เทคโนโลยีสารสนเทศ |  |
หลักสูตรการศึกษา

คณะการบัญชีและการจัดการ มหาวิทยาลัยมหาสารคาม เปิดทำการเรียนการสอนในระดับปริญญาตรี โท และเอกทั้งสิ้น 9 หลักสูตร 22 สาขาวิชา ดังนี้
|  หลักสูตรที่เปิดสอนในคณะการบัญชีและการจัดการ มหาวิทยาลัยมหาสารคาม> ระดับปริญญาบัณฑิต |  หลักสูตรที่เปิดสอนในคณะการบัญชีและการจัดการ มหาวิทยาลัยมหาสารคาม> ระดับปริญญามหาบัณฑิต |  หลักสูตรที่เปิดสอนในคณะการบัญชีและการจัดการ มหาวิทยาลัยมหาสารคาม> ระดับปริญญาดุษฎีบัณฑิต |  หลักสูตรที่เปิดสอนในคณะการบัญชีและการจัดการ มหาวิทยาลัยมหาสารคาม>  |
| --- | --- | --- | --- |
|  หลักสูตรบัญชีบัณฑิต (บช.บ.) สาขาการบัญชี หลักสูตรบริหารธุรกิจบัณฑิต (บธ.บ) สาขาการตลาด  สาขาวิชาการจัดการสมัยใหม่  สาขาวิชาการจัดการทรัพยากรมนุษย์  สาขาคอมพิวเตอร์ธุรกิจ  สาขาเทคโนโลยีสารสนเทศธุรกิจ  สาขาธุรกิจระหว่างประเทศ (หลักสูตรนานาชาติ) หลักสูตรเศรษฐศาสตร์บัณฑิต (ศ.บ.) สาขาวิชาเศรษฐศาสตร์ธุรกิจ |  หลักสูตรบัญชีมหาบัณฑิต (บช.ม.) สาขาการบัญชี หลักสูตรบริหารธุรกิจมหาบัณฑิต (บธ.ม.) สาขาการจัดการตลาดสมัยใหม่  สาขาวิชาการจัดการเชิงกลยุทธ์  สาขาวิชาการธุรกิจดิจิทัลและระบบสารสนเทศ  สาขาวิชาบริหารธุรกิจและนวัตกรรมดิจิทัล  สาขาวิชาการบริหารการเงิน หลักสูตรการจัดการมหาบัณฑิต (กจ.ม.) สาขาวิชาการจัดการ หลักสูตรวิทยาศาสตรมหาบัณฑิต (วท.ม.) สาขาวิชาการจัดการสมาร์ตซิตี้และนวัตกรรมดิจิทัล หลักสูตรเศรษฐศาสตร์มหาบัณฑิต (ศ.ม.) สาขาวิชาเศรษฐศาสตร์ธุรกิจและนวัตกรรมธุรกิจ |  หลักสูตรปรัชญาดุษฎีบัณฑิต (ปร.ด.) สาขาการบัญชี  สาขาวิชาการจัดการตลาดสมัยใหม่  สาขาวิชาการจัดการสมัยใหม่  สาขาวิชาการจัดการสมาร์ตซิตี้และนวัตกรรมดิจิทัล  สาขาวิชาบริหารธุรกิจและนวัตกรรมดิจิทัล |  |
การรับรองมาตรฐาน

คณะการบัญชีและการจัดการ มหาวิทยาลัยมหาสารคาม ได้รับการรับรองมาตรฐานหลักสูตร ดังนี้
สภาวิชาชีพบัญชีในพระบรมราชูปถัมภ์
หลักสูตรบัญชีบัณฑิต และหลักสูตรบริหารธุรกิจบัณฑิต คณะการบัญชีและการจัดการ มหาวิทยาลัยมหาสารคาม ได้รับการรับรองจากสภาวิชาชีพบัญชีในพระบรมราชูปถัมภ์ ส่งผลให้ผู้สำเร็จการศึกษาจากหลักสูตรบัญชีบัณฑิตจาก คณะการบัญชีฯ สามารถสมัครเป็นสมาชิกสามัญของสภาวิชาชีพบัญชีเพื่อขึ้นทะเบียนเป็นผู้ทำบัญชีและผู้สอบบัญชี
ที่ตั้ง

ในการดำเนินงานระยะแรก คณะการบัญชีและการจัดการ ได้อาศัยใช้อาคารเรียนหลังที่ 1 ของมหาวิทยาลัยมหาสารคาม เขตพื้นที่ในเมืองเป็นที่ทำการเรียนการสอน ภายหลังจึงได้ก่อสร้างอาคารเรียนหลังใหม่ในปี พ.ศ. 2546 บนที่ตั้งตำบลขามเรียง ทั้งยังได้สร้างอาคารเรียนอีกหนึ่งหลังซึ่งเป็นอาคารสูง 11 ชั้น ขึ้นพร้อมกัน และได้รับพระราชทานนามว่า “อาคารบริหารธุรกิจสิรินธร” จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 23 กันยายน 2552 ทำให้คณะการบัญชีและการจัดการ มีสถานที่ในการจัดการเรียนการสอนทั้งที่มหาวิทยาลัยมหาสารคาม ที่ตั้งตำบลตลาด และตำบลขามเรียง ซึ่งสามารถผลิตบัณฑิตเพื่อออกไปรับใช้สังคมได้เป็นจำนวนมาก
ปัจจุบันอาคารเรียนรวมและปฏิบัติการคณะการบัญชีและการจัดการ “อาคารบริหารธุรกิจสิรินธร”
ชั้น 1 ห้องเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี Room, ห้องหอเกียรติยศ Hall of Fame
ชั้น 2 สำนักงานคณบดี และรองคณบดี
ชั้น 3 ห้องพักอาจารย์ Instructor Rooms
ชั้น 4 ห้องพักอาจารย์ Instructor Rooms
ชั้น 5 Lecture Room SBB 501 - SBB 507
ชั้น 6 Lecture Room SBB 601 - SBB 607
ชั้น 7 Lecture Room SBB 701 - SBB 707
ชั้น 8 Lecture Room SBB 801 - SBB 807
ชั้น 9 Lecture Room SBB 901 - SBB 907
ชั้น 10 Lecture Room SBB 1001 – SBB 1007
ชั้น 11 ห้องเอนกประสงค์ Multipurpose Room
ทำเนียบคณบดี

รายนามคณบดีคณะการบัญชีและการจัดการ ตั้งแต่ก่อตั้งคณะจนถึงปัจจุบัน มีรายนามดังนี้
|  ทำเนียบคณบดีคณะการบัญชีและการจัดการ มหาวิทยาลัยมหาสารคาม> รายนามคณบดี |  ทำเนียบคณบดีคณะการบัญชีและการจัดการ มหาวิทยาลัยมหาสารคาม> วาระการดำรงตำแหน่ง |  ทำเนียบคณบดีคณะการบัญชีและการจัดการ มหาวิทยาลัยมหาสารคาม>  |
| --- | --- | --- |
| 1. - | พ.ศ. 2541 - 2545 |  |
| 2. - | พ.ศ. 2545 - 2547 |  |
| 3. นายมงคล ม่วงเขียว | พ.ศ. 2547 - 2551 |  |
| 4. รองศาสตราจารย์ ปพฤกษ์ อุตสาหะวาณิชกิจ | พ.ศ. 2551 - 2555 (วาระที่หนึ่ง)  พ.ศ. 2555 - 2559 (วาระที่สอง) |  |
| 5. ผศ.นิติพงษ์ ส่งศรีโรจน์ | พ.ศ. 2559 - 2563 |  |
| 6. อ.ดร.ชลธิชา ธรรมวิญญู | พ.ศ. 2563 - ปัจจุบัน |  |
แหล่งข้อมูลอื่น

เว็บไซต์หลักคณะ เก็บถาวร 2013-10-20 ที่ เวย์แบ็กแมชชีน
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
กลุ่มอาคารบริหารธุรกิจและพาณิชยศาสตร์
อาคารบริหารธุรกิจสิรินธร
อาคารคณะการบัญชีและการจัดการ ม.เก่า
ป้ายชื่อคณะการบัญชีและการจัดการ
ด้านหน้าคณะการบัญชีและการจัดการ
ปรางค์

เจดีย์ประธานทรงปรางค์วัดอรุณราชวราราม เป็นเจดีย์ทรงปรางค์ที่ใหญ่ที่สุดในไทย
นครวัด กัมพูชา
ปรางค์ หรือ พระปรางค์ เป็นสิ่งก่อสร้างประเภทหนึ่งในงานสถาปัตยกรรมไทย เป็นหลักประธานในวัดเช่นเดียวกับพระเจดีย์ แต่เดิมถือว่าเป็นงานสถาปัตยกรรมที่มีรูปแบบลักษณะเฉพาะของขอม โดยมีคติความเชื่อในศาสนาฮินดู ว่าเป็นสัญลักษณ์ของเขาพระสุเมรุ
ที่มาของพระปรางค์

พระปรางค์ เดิมถือเป็นงานสถาปัตยกรรมที่มีรูปแบบลักษณะเฉพาะของขอม สร้างขึ้นบนพื้นฐานคติสัญลักษณ์แห่ง “เขาพระสุเมรุ” ซึ่งแทนความหมายของแกนหรือศูนย์กลางแห่งจักรวาลตามความเชื่อในศาสนาฮินดู
ศิลปสถาปัตยกรรมรูปแบบเช่นนี้ถูกใช้และพัฒนาเรื่อยมานับแต่พุทธศตวรรษที่ 14 เพื่อใช้แทนความหมายของพระมหากษัตริย์ของขอมในฐานะ “ผู้เป็นเจ้าแห่งจักรวาล” หรือนัยหนึ่งผู้ทรงเป็นภาคอวตารของพระผู้เป็นเจ้า ก่อนที่จะเปลี่ยนเป็นพระโพธิสัตว์ ตามคติพุทธศาสนาลัทธิมหายานที่เผยแพร่เข้าไปมีบทบาทในอารยธรรมเขมร ในราวพุทธศตวรรษที่ 17 ถึงแม้ว่าคติความเชื่อทางศาสนาจะเปลี่ยนไป แต่รูปแบบสัญลักษณ์ทางสถาปัตยกรรมโดยโครงสร้างหลักก็ยังคงไม่เปลี่ยนรูป เพียงแต่เปลี่ยนบทบาทจากเทวสถานเป็นพุทธสถานเท่านั้น เพราะต่างก็มีพื้นฐานความเชื่อเรื่องแผนภูมิจักรวาลคล้ายคลึงกัน ทางพุทธศาสนาเชื่อว่ามีเขาพระสุเมรุเป็นศูนย์กลางจักรวาล ดังนั้นรูปแบบลักษณะและแผนผังของปรางค์ปราสาทซึ่งประดิษฐานเทวรูปหรือ ศิวลึงค์ จึงถูกนำมาใช้ได้กับแนวความคิดในเรื่องของศูนย์กลางแห่งพระพุทธศาสนา ในฐานะหลักประธานของวัดในวัฒนธรรมของไทยได้อย่างกลมกลืน จัดเป็นพระเจดีย์รูปแบบหนึ่งเพื่อประดิษฐานพระบรมสารีริกธาตุหรือพระพุทธรูป ภายใน ทั้งเรียกกันทั่วไปอีกชื่อหนึ่งว่า “พระพุทธปรางค์”
ลักษณะและรูปทรงของพระปรางค์

พระปรางค์ในประเทศไทยได้รับอิทธิพลจากศิลปะสถาปัตยกรรมขอม มีลักษณะจำแนกเป็น 4 แบบ คือ
ทรงศิขร เป็นปรางค์รูปแบบดั้งเดิม สร้างขึ้นตามแบบแผนเดิมของขอม เน้นคติความเชื่อว่าเป็นการจำลองภูเขาและสวรรค์ชั้นฟ้า ตัวอย่างได้แก่ ปราสาทนครวัด ประเทศกัมพูชา ปราสาทหินพนมรุ้ง บุรีรัมย์ เป็นต้น
ทรงงาเนียม มีลักษณะคล้ายงาช้าง ลักษณะใหญ่แต่สั้น ตอนปลายโค้งและค่อนข้างเรียวแหลม ถือเป็นประดิษฐกรรมของช่างไทย โดยมีการพัฒนาจากรูปแบบเดิมจนมีลักษณะเฉพาะของตนเองในสมัยอยุธยาตอนต้น ตัวอย่างได้แก่ ปรางค์เหนือปราสาทพระเทพบิดร วัดพระศรีรัตนศาสดาราม กรุงเทพฯ พระปรางค์วัดพระศรีมหาธาตุ เมืองเชลียง สุโขทัย เป็นต้น
ทรงฝักข้าวโพด มีลักษณะ ผอมบางและตรงยาวคล้ายฝักข้าวโพด ส่วนยอดนั้นจะค่อย ๆ เรียวเล็กลง ก่อนรวบเป็นเส้นโค้งที่ปลาย เป็นลักษณะเฉพาะของพระปรางค์สมัยต้นรัตนโกสินทร์ ตัวอย่างเช่น วัดเทพธิดาราม กรุงเทพฯ วัดมหาธาตุฯ กรุงเทพฯ เป็นต้น
ทรงจอมแห มีลักษณะคล้ายแหที่ถูกยกขึ้น ตัวอย่างได้แก่ วัดอรุณราชวราราม ธนบุรี
ปรางค์คือรูปแบบหนึ่งของเจดีย์ เช่นเจดีย์ทรงพุ่มข้าวบิณฑ์ (เจดีย์ยอดทรงดอกบัวตูม) ของสมัยสุโขทัย เช่นเจดีย์ทรงระฆัง ของสมัยสุโขทัยก็มี ของสมัยกรุงศรีอยุธยา หรือสมัยรัตนโกสินทร์ก็มี
องค์ประกอบของพระปรางค์

นภศูล คือส่วนยอดปลายสุดของพระปรางค์ ทำด้วยโลหะหล่อเป็นรูป 4 แฉกคล้ายปลายดาบ ต่อซ้อนกัน 2-3 ชั้น ระหว่างกลางแทรกด้วยแกนคล้ายปลายหอก
บัวกลุ่ม คือส่วนของอาคารที่อยู่บนยอดสุดของพระปรางค์ ทำเป็นรูปกลีบบัวแย้ม ตั้งรับนภศูล
ชั้นรัดประคด คือส่วนชั้นของยอดพระปรางค์ที่มีลักษณะโค้งเข้า คล้ายรูปเอวพระภิกษุที่คอดเข้าอันเนื่องมาจากการนุ่งสบงที่รัดด้วยสายรัดประคด
กลีบขนุน คือส่วนตกแต่งที่ประดับแทรกเข้าไปใต้ ชั้นรัดประคด ตรงตำแหน่งมุมที่ย่อของแต่ละชั้น
บัณแถลง คือส่วนตกแต่งที่ทำเป็นรูปหน้าจั่วอาคารขนาดเล็ก ประดับอยู่ระหว่างกลางของกลีบขนุน คู่ในของ ชั้นรัดประคด แต่ละชั้นของพระปรางค์
ชั้นอัสดง คือส่วนของเรือนยอดพระปรางค์ส่วนที่ตั้งอยู่เหนือเรือนธาตุ
เรือนธาตุ คือส่วนที่เป็นตัวเรือนประธานของพระปรางค์
ซุ้มจระนำ หรือ ซุ้มคูหา หรือ ซุ้มทิศ หรือ ซุ้มประตู คือส่วนที่ทำขึ้นประกอบเข้ากับองค์พระปรางค์หรือพระเจดีย์บริเวณภายนอกอาคารส่วนที่เป็นเรือนธาตุ เพื่อใช้เป็นที่ประดิษฐานพระพุทธรูป มี 4 ด้าน เรียกว่า ซุ้มทิศ ถ้าพระปรางค์นั้นกลวงมีทางเข้าออก จะเรียกและทำหน้าที่เป็น ซุ้มประตู
ชุดฐานสิงห์ คือส่วนที่ทำเป็นฐานสิงห์ 3 ชั้น เทินเหนือ “ฐานปัทม์” เพื่อรับองค์ “เรือนธาตุ”
ฐานปัทม์ คือส่วนที่เป็นฐานอาคาร ใช้ตั้งรับองค์เรือนธาตุอาคาร
ฐานเขียง คือส่วนของโครงสร้างที่เป็นฐานชั้นล่างสุด
ข้อมูลภาพ

พระปรางค์สามยอด ลพบุรี
ปรางค์ปราสาทหินพิมาย นครราชสีมา
พระปรางค์ วัดพระศรีรัตนมหาธาตุราชวรวิหาร ศรีสัชนาลัย
พระอัษฎามหาเจดีย์ เจดีย์ทรงปรางค์ประดับกระเบื้องเคลือบ 8 องค์ในวัดพระศรีรัตนศาสดาราม
ปรางค์บนยอดปราสาทพระเทพบิดร
พระพุทธอภิธรรมธระวาสีปริกขาระมหาสถูป วัดพระเชตุพนฯ
พระปรางค์ วัดมหาธาตุยุวราชรังสฤษฎิ์ราชวรมหาวิหาร
ศิริชัย ภูมิพัฒน์

นักฟุตบอลชาวไทย
| 0 | 1 | 2 | 3 |
| --- | --- | --- | --- |
 ศิริชัย ภูมิพัฒน์ เมื่อ พ.ศ. 2564
ข้อมูลส่วนตัว
ชื่อเต็ม:  ศิริชัย ภูมิพัฒน์
วันเกิด:  3 สิงหาคม พ.ศ. 2537 (30 ปี)
สถานที่เกิด:  ประเทศไทย
ตำแหน่ง:  กองหน้า
ข้อมูลสโมสร
สโมสรปัจจุบัน:  เอซีดีซี
หมายเลข:  24
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2559 |  ราชนาวี |  2 |  (0) |
| พ.ศ. 2559–2561 |  ตราด |   |   |
| พ.ศ. 2561–2567 |  ราชนาวี |  105 |  (17) |
| พ.ศ. 2567– |  เอซีดีซี |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 มีนาคม พ.ศ. 2567
ศิริชัย ภูมิพัฒน์ เป็นนักฟุตบอลระดับอาชีพจากประเทศไทยในตำแหน่งกองหน้า ปัจจุบันเล่นให้กับเอซีดีซี ในไทยลีก 3
แหล่งข้อมูลอื่น

ข้อมูลของ ศิริชัย ภูมิพัฒน์ ที่ ซ็อกเกอร์เวย์
https://www.siamsport.co.th/player/441671/sirichai-phumpat เก็บถาวร 2021-05-11 ที่ เวย์แบ็กแมชชีน
http://player.7mth.com/603594/index.shtml
โรงเรียนพานพิทยาคม

| โรงเรียนพานพิทยาคม PHANPHITTAYAKOM (P> P.K.) |
| --- | --- |

ข้อมูล
ชื่ออื่น: พ.พ.
ประเภท: มัธยมศึกษาขนาดใหญ่
คำขวัญ: มีความรู้  คู่คุณธรรม นำจริยะ  พละสมบูรณ์
สถาปนา: 10 กุมภาพันธ์ พ.ศ. 2510 (57 ปี)
เขตการศึกษา: สำนักงานคณะกรรมการการศึกษาขั้นพื้นฐาน
ระดับปีที่จัดการศึกษา: มัธยมศึกษาปีที่ 1—6
สี: ม่วงขาว
เพลง: มาร์ชพานพิทยาคม  ลาหลิว  รั้วม่วงขาวร่มรื่น
เว็บไซต์: www.phanphit.ac.th
โรงเรียนพานพิทยาคม ตั้งอยู่เลขที่ 816 หมู่ 17 ถนนพหลโยธิน ต.เมืองพาน อำเภอพาน จังหวัดเชียงราย มีเนื้อที่รวม 24 ไร่ 25 ตารางวา เป็นโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษา เขต 36 ไร่ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติโรงเรียน

เมื่อปี  พ.ศ. 2506  นายสุชาติ  ส.วงศ์พันธ์  ตำแหน่งนายอำเภอพาน  นายปรีชา  สุวงศ์วาร  ศึกษาธิการอำเภอพาน ร่วมด้วย พ่อค้า ประชาชนเห็นว่าอำเภอพานเป็นอำเภอใหญ่มีพลเมืองมากปีหนึ่งมีนักเรียนสำเร็จการศึกษาระดับชั้นประถมศึกษาเป็นจำนวนมาก ต้องเดินทางไปศึกษาต่อที่อื่น ทำให้ได้รับความลำบากและสิ้นเปลืองค่าใช้จ่ายสูงจึงวางแผนขอตั้งโรงเรียนมัธยมศึกษา โดยได้รับความร่วมมือจากประชาชน บริจาคเงินรวม 40,000  บาท  หาที่ดินจำนวน  20  ไร่ แต่ที่ดินแปลงดังกล่าวอยู่ห่างจากถนนพหลโยธินมาก จึงดำเนินการแลกเปลี่ยนกับที่ดินของสถานีทดลองพันธุ์ข้าวอำเภอพาน เพื่อให้ได้ที่ดินติดถนนอันเป็นที่ตั้งโรงเรียนปัจจุบัน พร้อมกับได้จัดหาวัสดุอุปกรณ์ก่อสร้างบางอย่างรวบรวมไว้ แล้วทำเรื่องขออนุญาตเปิดโรงเรียนมัธยม แต่กระทรวงศึกษาธิการไม่อนุญาตเพราะมิได้สร้างอาคารไว้แม้จะอนุญาตในปีต่อมาก็ไม่สำเร็จอีก ในปี พ.ศ. 2509 นายรอด  พวงจันทร์แดง นายอำเภอพาน นายประสาท  ขจรกลิ่น ศึกษาธิการอำเภอพาน ได้รื้อฟื้นเรื่องมาดำเนินการใหม่ โดยจัดหาวัสดุก่อสร้างเพิ่มเติม จัดสร้างอาคารเรียนชั่วคราวขึ้นตามแบบของกรมวิสามัญ (ขณะนั้น) ขนาด 2 ห้องเรียน สิ้นค่าใช้จ่าย  30,000  บาท  แล้วทำเรื่องขอเปิดโรงเรียนมัธยมศึกษาประจำอำเภอพาน โดยให้ชื่อว่า "โรงเรียนพานพิทยาคม" ทางจังหวัดสั่งให้  นายชัชวาลย์  อำมาตย์มณี  ครูโท โรงเรียนพะเยาพิทยาคม  มาดำรงตำแหน่งครูใหญ่ จากนั้นมา โรงเรียนได้เจริญก้าวหน้าอย่างรวดเร็ว โดยได้รับงบประมาณให้สร้างอาคารเรียน  หอประชุม  โรงฝึกงาน อุปกรณ์การเรียนจากกระทรวงศึกษาธิการมาโดยตลอด จนถึงปัจจุบัน มีอาคารเรียน  5  หลัง  โรงฝึกงาน  3 หลัง   โรงอาหาร 1 หลัง  และหอประชุม  1  หลัง  ส่วนอาคารเรียนหลังแรกโรงเรียนได้ดัดแปลงใช้เป็นโรงฝึกพละในปัจจุบัน
ในปีการศึกษา  2537  กรมสามัญศึกษาได้อนุมัติให้โรงเรียนพานพิทยาคม ดำเนินการเปิดโรงเรียนสาขา  ณ  ตำบลดอยงามเพื่อสนองนโยบายรัฐบาล เรื่องขยายโอกาสทางการศึกษา และเพื่อเตรียมก่อสร้างโรงเรียนมัธยมศึกษาประจำต่อไป ทั้งนี้ได้รับความร่วมมือจาก นายวีรศักดิ์  ธรรมปัญโญ  ประธานสภาตำบลดอยงามและคณะกรรมการสภาตำบลดอยงามในปีการศึกษา  2537  ได้เปิดรับนักเรียนชั้น ม.1 จำนวน  2  ห้องเรียน จำนวน  90  คน  ในเขตพื้นที่  ต.ดอยงาม  ต.เวียงห้าว  และตำบลใกล้เคียง  โดยใช้สถานที่สภาตำบลเป็นสถานที่เรียน  และได้รับอนุมัติตั้งเป็นโรงเรียนดอยงามวิทยาคม  สังกัดกรมสามัญศึกษา ในปี พ.ศ. 2540 ปี พ.ศ. 2553 สังกัดสำนักงานเขตพื้นที่การศึกษามัธยมศึกษา เขต 36
ทำเนียบผู้บริหารโรงเรียนพานพิทยาคม

| ลำดับ | รายนาม | ระยะเวลาดำรงตำแหน่ง |  |  |  |
| --- | --- | --- | --- | --- | --- |
| 1 | นายชัชวาล  อำมาตย์มณี | พ.ศ. 2510 - 2523 |  |  |  |
| 2 | นายสุมิตร ประสิทธิ์ศิลป์ | พ.ศ. 2523 - 2524 |  |  |  |
| 3 | นายสาหร่าย แสงทอง | พ.ศ. 2524 - 2526 |  |  |  |
| 4 | นายอุดมศักดิ์ มุนิกานนท์ | พ.ศ 2526 - 2529 |  |  |  |
| 5 | นายพิษณุ รัตนสุพร | พ.ศ. 2529 - 2534 |  |  |  |
| 6 | นายประสิทธิ์ สุทธิวารี | พ.ศ. 2534 - 2535 |  |  |  |
| 7 | นายวชิระ จันทรสารคาม | พ.ศ. 2535 - 2540 |  |  |  |
| 8 | นายสุพจน์  จินันทุยา | พ.ศ. 2540 - 2543 |  |  |  |
| 9 | นายทำนอง จีนะเมืองใจ | พ.ศ. 2543 - 2551 |  |  |  |
| 10 | นายประเสริฐ  กันธะวัง | พ.ศ. 2551 - 2554 |  |  |  |
| 11 | นายสนอง  สุจริต | พ.ศ. 2554 - 2559 |  |  |  |
| 12 | นายมานัส พรมรินทร์ | พ.ศ. 2560 - 2563 |  |  |  |
| 13 | ว่าที่ร้อยโทณัฐรัชต์ ใหญ่ผา | พ.ศ. 2563 - 2565 |  |  |  |
| 14 | นางภาวิณี สุขสวัสดิ์ | พ.ศ. 2565 - พ.ศ. 2567 | 15 | นายไกร ธรรมากาศ | พ.ศ. 2567 - ปัจจุบัน |
อาคารเรียน

อาคารเรียน 1 (ไม้ 1 ชั้น 6 ห้องเรียน)
อาคารเรียน 2 (2 ชัน (12 ห้องเรียน)
อาคารเรียน  3  (2 ชั้น 12 ห้องเรียน)
อาคารเรียน 4 (3 ชั้น 24 ห้องเรียน) ผลกระทบแผ่นดินไหว-สร้างอาคารพระราชทานทดแทน
อาคารเรียน  5  (2 ชั้น 14 ห้องเรียน)
อาคารเรียน 6 (212 แบบพิเศษ 12 ห้อง)
อาคารเรียนพระราชทานจากสมเด็จพระเทพรัตนราชสุดาฯ สยามบรมราชกุมารี
โรงฝึกงาน 4 หลัง
แหล่งข้อมูลอื่น

เว็บไซต์โรงเรียนพานพิทยาคม เก็บถาวร 2016-03-04 ที่ เวย์แบ็กแมชชีน
| ด ค กโครงการวิทยาศาสตร์พลังสิบ ระดับมัธยมศึกษา |
| --- | --- |
กรุงเทพมหานคร:  บดินทรเดชา (สิงห์ สิงหเสนี)  มัธยมวัดหนองแขม  บางปะกอกวิทยาคม  สุรศักดิ์มนตรี  หอวัง 
ภาคกลางตอนบน:  กรรณสูตศึกษาลัย  ชัยนาทพิทยาคม  ปทุมวิไล  หอวัง ปทุมธานี  อยุธยาวิทยาลัย  ชัยบาดาลวิทยา  สิงห์บุรี  แก่งคอย  อ่างทองปัทมโรจน์วิทยาคม  หนองฉางวิทยา 
ภาคกลางตอนล่าง:  สตรีสมุทรปราการ  สมุทรปราการ  วิสุทธรังษี  เตรียมอุดมศึกษาพัฒนาการ นนทบุรี  กาญจนาภิเษกวิทยาลัย นครปฐม  เตรียมอุดมศึกษาพัฒนาการ ปราณบุรี  เบญจมเทพอุทิศ  ราชโบริกานุเคราะห์  ถาวรานุกูล  สมุทรสาครวิทยาลัย 
ภาคตะวันออกเฉียงเหนือตอนบน:  ขอนแก่นวิทยายน  แก่นนครวิทยาลัย  อนุกูลนารี  ชัยภูมิภักดีชุมพล  ปากคาดพิทยาคม  ผดุงนารี  สุวรรณภูมิพิทยไพศาล  เสลภูมิพิทยาคม  ศรีสงครามวิทยา  สกลราชวิทยานุกูล  ชุมพลโพนพิสัย  หนองบัวพิทยาคาร  สตรีราชินูทิศ  อุดรพิทยานุกูล 
ภาคตะวันออกเฉียงเหนือตอนล่าง:  เบ็ญจะมะมหาราช  ม่วงสามสิบอัมพวันวิทยา  เตรียมอุดมศึกษาพัฒนาการ อุบลราชธานี  นครพนมวิทยาคม  ปากช่อง  พิมายวิทยา  ราชสีมาวิทยาลัย  นางรอง  บุรีรัมย์พิทยาคม  มุกดาหาร  เลิงนกทา  กันทรลักษ์วิทยา  สุรวิทยาคาร  อำนาจเจริญ 
ภาคเหนือตอนบน:  ยุพราชวิทยาลัย  ฝางชนูปถัมภ์  แม่จันวิทยาคม  พานพิทยาคม  สตรีศรีน่าน  พะเยาพิทยาคม  พิริยาลัย  ขุนยวมวิทยา  บุญวาทย์วิทยาลัย  จักรคำคณาทร 
ภาคเหนือตอนล่าง:  พิษณุโลกพิทยาคม  กำแพงเพชรพิทยาคม  ตากพิทยาคม  ตาคลีประชาสรรค์  พิจิตรพิทยาคม  เพชรพิทยาคม  สุโขทัยวิทยาคม  อุตรดิตถ์ 
ภาคตะวันออก:  ระยองวิทยาคม  ศรียานุสรณ์  เบญจมราชรังสฤษฎิ์  บ้านบึง "อุตสาหกรรมนุเคราะห์"  สตรีประเสริฐศิลป์  นครนายกวิทยาคม  ปราจีนกัลยาณี  วังน้ำเย็นวิทยาคม 
ภาคใต้ตอนบน:  เบญจมราชูทิศ  กัลยาณีศรีธรรมราช  อำมาตย์พานิชนุกูล  ศรียาภัย  ตะกั่วป่า “เสนานุกูล”  ภูเก็ตวิทยาลัย  พิชัยรัตนาคาร  สุราษฎร์ธานี  สุราษฎร์พิทยา 
ภาคใต้ตอนล่าง:  หาดใหญ่วิทยาลัย  วิเชียรมาตุ  นราธิวาส  เดชะปัตตนยานุกูล  พัทลุง  คณะราษฎรบำรุง จังหวัดยะลา  สตูลวิทยา
สรรวัชญ์ เดชมิตร

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สรรวัชญ์ เดชมิตร
วันเกิด:   (1989-08-03) 3 สิงหาคม ค.ศ. 1989 (35 ปี)
สถานที่เกิด:  จังหวัดสมุทรปราการ ประเทศไทย
ส่วนสูง:  1.85 m (6 ft 1 in)
ตำแหน่ง:  กองกลาง
สโมสรเยาวชน
2548–2550:  โรงเรียนกีฬากรุงเทพฯ
2551:  ม.เกษมบัณฑิต
สโมสรอาชีพ*
| ปี |  ทีม |  ลงเล่น |  (ประตู) |
| 2552 |  ทัมปิเนสโรเวอร์ |  5 |  (0) |
| 2553–2555 |  บางกอกกล๊าส |  34 |  (5) |
| 2555–2556 |  บีอีซี เทโรศาสน |  42 |  (8) |
| 2557–2565 |  แบงค็อก ยูไนเต็ด |  177 |  (19) |
| 2564–2565 |  → ราชบุรี มิตรผล (ยืมตัว) |  25 |  (1) |
| 2565 |  → เกอดะฮ์ดารุลอามัน(ยืมตัว) |  13 |  (1) |
ทีมชาติ‡
| 2553 |  ไทย อายุไม่เกิน 23 ปี |  3 |  (0) |
| 2553–2566 |  ไทย |  31 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15 ตุลาคม 2565 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มกราคม 2566
สรรวัชญ์ เดชมิตร (ชื่อเล่น แคมป์) หรือชื่อเดิม วิชะยา เดชมิตร เป็นนักฟุตบอลอาชีพชาวไทย ในตำแหน่งกองกลาง
ระดับทีมชาติ

สรรวัชญ์เคยเล่นให้กับทีมชาติไทยรุ่นอายุไม่เกิน 23 ปีในการแข่งขันเอเชียนเกมส์ 2010
ในเดือนพฤษภาคม 2559 เขาได้เล่นให้กับทีมชาติไทยในการแข่งขันรอบคัดเลือกฟุตบอลโลก 2018 นัดที่พบกับเวียดนาม
เกียรติประวัติ

คิงส์คัพ (2): 2559, 2560
ฟุตบอลชิงแชมป์แห่งชาติอาเซียน (1): 2565
ผู้เล่นยอดเยี่ยมประจำเดือนของไทยลีก (1): สิงหาคม 2558
ผู้เล่นยอดเยี่ยมตำแหน่งกองกลาง เอเอฟเอฟ ซูซูกิคัพ ประจำปี 2018
แหล่งข้อมูลอื่น

ข้อมูลของ สรรวัชญ์ เดชมิตร เก็บถาวร 2016-11-03 ที่ เวย์แบ็กแมชชีน ที่เว็บไซต์สโมสรฟุตบอลทรูแบงค็อก ยูไนเต็ด
ข้อมูลของ สรรวัชญ์ เดชมิตร ที่ ซ็อกเกอร์เวย์
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
ศิริมงคล จิตบรรจง

นักฟุตบอลชาวไทย
| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ศิริมงคล จิตบรรจง
วันเกิด:  8 สิงหาคม พ.ศ. 2540 (27 ปี)
สถานที่เกิด:  จังหวัดขอนแก่น ประเทศไทย
ส่วนสูง:  1.64 ม.
ตำแหน่ง:  ปีก, กองกลางตัวรุก
สโมสรเยาวชน
พ.ศ. 2555–2557:  โรงเรียนกีฬาจังหวัดขอนแก่น
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2557–2565 |  สุพรรณบุรี |  64 |  (3) |
| พ.ศ. 2558 |  → สีหมอก (ยืมตัว) |  6 |  (0) |
| พ.ศ. 2559 |  → ขอนแก่น ยูไนเต็ด (ยืมตัว) |  2 |  (0) |
| พ.ศ. 2559 |  → สีหมอก (ยืมตัว) |  3 |  (1) |
| พ.ศ. 2565 |  → ราชนาวี (ยืมตัว) |  13 |  (2) |
| พ.ศ. 2565–2567 |  ราชนาวี |  32 |  (2) |
ทีมชาติ‡
| พ.ศ. 2558–2559 |  ไทย ยู 19 ปี |  9 |  (1) |
| พ.ศ. 2560–2561 |  ไทย ยู 21 ปี |  3 |  (0) |
| พ.ศ. 2561 |  ไทย ยู 23 ปี |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 มีนาคม พ.ศ. 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 กรกฎาคม พ.ศ. 2561
ศิริมงคล จิตบรรจง (8 สิงหาคม พ.ศ. 2540 – ) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งปีกหรือกองกลางตัวรุก